სინდის პროვინცია
სინდი (ურდუ سندھ; სინდჰი. سنڌ; ინგლ. Sindh) — პაკისტანის პროვინცია. ქვეყნის ოთხი პროვინციიდან ფართობის მიხედვით მესამეა. პროვინცია არის სინდჰების სამშობლო. აღმოსავლეთიდან ესაზღვრება ინდოეთი, სამხრეთიდან არაბეთის ზღვა, ხოლო ჩრდილოეთიდან და დასავლეთიდან პაკისტანის პროვინციები ბელუჯისტანი და პენჯაბი. პროვინციის სახელწოდება მომდინარეობს მდინარე ინდისაგან, რომელიც მნიშვნელოვან როლს ასრულებდა ქვეყნის განვითარებაში.